Lav et referat af nedenstående tekst:

Tekst:
- Det er sindssygt, at så mange efterhånden kender mig. Sådan lyder det fra Jonas Vingegaard til TV2 SPORTs reporter, efter en veloverstået holdpræsentation i Tivoli i København. Navnet blev nemlig sunget igen og igen: "Vingegaard, Vingegaard, Vingegaard!". Og det blev også lidt overvældende for den beskedne thybo, der fik tårer i øjnene inde bag mundbindet, som han undervejs måtte smide. - Mange tak for den varme velkomst, lød det fra scenen fra Vingegaard. Tivoli var, ikke overraskende, ved at eksplodere, hver gang en dansk rytter indtog scenen, men det var umiddelbart Vingegaard, der trak de største brøl. Så meget, at hans holdkammerat og medkaptajn, Primoz Roglic, også sang lidt med på navnet, inden Dennis Ritter, der sammen med Stine Bjerre Mortensen var vært, fik spurgt den slovenske stjerne ind til rollefordelingen. I er to kaptajner, hvem får det sidste ord? "Vingegaard!, Vingegaard!, Vingegaard!", lød det igen fra publikum, inden Roglic stemte i og med et smil på læben fik sagt. - Det må jo være Vingegaard. Føler sig klar Det var ellers Roglic, der trak det længste strå op til Touren, hvor de tog Jumbo Visma-ryttere blev et og to i etapeløbet Criterium du Dauphiné. Men de er helt lige i løbet af de næste tre uger forsikrede Vingegaard. - Det svært at vurdere styrkeforholdet. Det bliver noget med dagsformen, hvem af os der lige er stærkest, men jeg tror på, at en delt kaptajnrolle er måden, vi kan slå Pogacar (Tadej Pogacar, sidste års vinder red.) på, fortalte Vingegaard til TV 2 SPORT. Den mission begynder fredag, hvor Tour de France begynder med 13 kilometers enkeltstart i Københavns gader. Den rute har han ikke kigget på endnu, men til gengæld så har han brugt tid på enkelstartscykelen og på at finpudse formen. - Jeg har trænet en del på enkeltstartscykelen, og jeg føler, jeg er der, hvor jeg skal være. Meget kan ske, men vi tror på det.

Referat:
Tivoli gav thyboen en heltemodtagelse under holdpræsentationen forud for Tour de France.